సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Sensex Closing Headlines: మార్కెట్ మెరుపులు.. సూచీల కొత్త రికార్డ్
ఇండస్‌ఇండ్ బ్యాంక్, ఐసీఐసీఐ బ్యాంక్, టైటాన్, ఓఎన్‌జీసీ, గ్రాసిమ్, అదానీ పోర్ట్స్, ఏసియన్ పెయింట్స్, ఎల్అండ్‌టీ, యాక్సిస్ బ్యాంక్, హీరో మోటొకార్ప్ షేర్లు లాభాల్లో ముగిశాయి.
Samayam Telugu | Updated:
Apr 16, 2019, 04:00PM IST
హైలైట్స్
ఇంట్రాడేలో జీవిత కాల గరిష్టాలకు సూచీలు
తర్వాత మళ్లీ కొంత వెనక్కి
చివరకు సెన్సెక్స్ 370 పాయింట్లు అప్
97 పాయింట్లు లాభపడిన నిఫ్టీ
ఫైనాన్షియల్, ప్రైవేట్ రంగ బ్యాంక్ షేర్లలో కొనుగోళ్లు
ఇండియన్ స్టాక్ మార్కెట్ మంగళవారం భారీ లాభాలతో దూసుకెళ్లింది. సరికొత్త గరిష్ట స్థాయిలను నమోదు చేసింది. నిఫ్టీ తొలిసారిగా 11,800 మార్క్‌ను అధిగమించింది. సెన్సెక్స్ కూడా జీవిత కాల గరిష్ట స్థాయిని నమోదు చేసింది.
అయితే నిఫ్టీ, సెన్సెక్స్ ఇండెక్స్‌లు జీవిత కాల గరిష్ట స్థాయిల్లో నిలదొక్కుకోలేకపోయాయి. చివరకు సెన్సెక్స్ 370 పాయింట్లు లాభపడింది. 39,276 పాయింట్ల వద్ద ముగిసింది. ఇక నిఫ్టీ 97 పాయింట్ల లాభంతో 11,787 పాయింట్ల వద్ద క్లోజయ్యింది.
ఐసీఐసీఐ బ్యాంక్, టాటా కన్సల్టెన్సీ సర్వీసెస్, హెచ్‌డీఎఫ్‌సీ బ్యాంక్, రిలయన్స్ ఇండస్ట్రీస్, ఎల్అండ్‌టీ వంటి షేర్లు ర్యాలీ చేయడంతో నిఫ్టీ, సెన్సెక్స్ సూచీలు జీవిత కాల గరిష్టాన్ని తాకాయి. ఒకానొక సమయంలో సెన్సెక్స్ 39,364 పాయింట్ల ఆల్‌టైమ్ గరిష్టానికి, నిఫ్టీ 11,811 పాయింట్ల జీవిత కాల గరిష్టాన్ని చేరాయి.
కంపెనీల క్యూ4 ఎర్నింగ్స్ అదిరిపోవడం, ఈ ఏడాదిలో వర్షపాతం సాధారణ స్థాయిలో నమోదవుతుందని ఐఎండీ ప్రకటన, దేశీయ ఈక్విటీ మార్కెట్లోకి విదేశీ పెట్టుబడుల ప్రవాహం పెరగడం, అంతర్జాతీయ మార్కెట్ల నుంచి అందిన సానుకూల సంకేతాలతోపాటు సాంకేతిక అంశాలు మద్దతుతో ఇంట్రాడేలో కొనుగోళ్ల జోరు కొనసాగింది. అయితే చివర్లో కొంత అమ్మకాల కారణంగా లాభాలు తగ్గాయి.
నిఫ్టీ 50లో ఇండస్‌ఇండ్ బ్యాంక్, ఐసీఐసీఐ బ్యాంక్, టైటాన్, ఓఎన్‌జీసీ, గ్రాసిమ్, అదానీ పోర్ట్స్, ఏసియన్ పెయింట్స్, ఎల్అండ్‌టీ, యాక్సిస్ బ్యాంక్, హీరో మోటొకార్ప్ షేర్లు లాభాల్లో ముగిశాయి. ఇండస్ఇండ్ బ్యాంక్, ఐసీఐసీఐ బ్యాంక్ షేర్లు దాదాపు 4 శాతం పెరిగాయి.
అదేసమయంలో విప్రో, సిప్లా, గెయిల్, టాటా మోటార్స్, ఇన్ఫోసిస్, జీ ఎంటర్‌టైన్‌మెంట్, జేఎస్‌డబ్ల్యూ స్టీల్, ఇండియాబుల్స్ హౌసింగ్, బీపీసీఎల్, ఐషర్ మోటార్స్ షేర్లు నష్టపోయాయి. విప్రో 2 శాతానికి పైగా పడిపోయింది.
సెక్టోరల్ ఇండెక్స్‌లన్నీ మిశ్రమంగా ముగిశాయి. నిఫ్టీ పీఎస్‌యూ బ్యాంక్, నిఫ్టీ రియల్టీ, నిఫ్టీ ఐటీ మినహా మిగతా ఇండెక్స్‌లన్నీ లాభాల్లో ఉన్నాయి. నిఫ్టీ బ్యాంక్ ఇండెక్స్ 1.4 శాతం పెరుగుదలతో 30,530 పాయింట్ల వద్ద ముగిసింది. ఫైనాన్షియల్, ప్రైవేట్ రంగ బ్యాంక్ షేర్లు ర్యాలీ చేశాయి.